ئاڵا ڕەیانی

ئاڵا ڕەیانی (لەدایکبووی ٢٤ی ئابی ١٩٨٠ لە مەھاباد، ڕۆژھەڵاتی کوردستان) ئەکتەر، چالاکوان و گۆرانیبێژێکی کوردە.

 ژیان 
ئاڵا ڕەیانی ساڵی ١٩٨٠ لە شاری مەھاباد لە ڕۆژھەڵاتی کوردستان لەدایک بووە؛ ئەو دەڵێ یەکێک لە یادەوەرییە سەرەتاییەکانی ئەوەیە کە لە باخچەی ساوایان، ناچار بووە لە جیاتی زمانی دایکیی خۆی کە کوردییە، بە زمانی فارسی قسە بکات. ساڵی ١٩٨٦ بە ھۆکاری سیاسی لەگەڵ بنەماڵەکەی ڕوویان لە سوید کردووە. ئاڵا لە بوارەکانی فیلم، شانۆ، تیڤی و دەنگدا کار دەکات. ڕیانی زمانی سویدی، ئینگلیزی، کوردی، فارسی و ھەندێک فەرەنسی دەزانێت و ھەروەھا لە بەرھەمەکانیشدا بە زمانی عەرەبی قسە دەکات.

 بەرھەمەکان 
 فیلمۆگرافی 
 بیرەوەرییەکانی سەر بەرد

 نووسین 
ئاڵا ڕەیانی پاش ماوەیەکی کەم لە شۆڕشی ١٩٧٩ی ئێران لەدایک بووە، کە شا ڕووخا و خومەینی ئێرانی بە کۆماری ئیسلامی ناساند. ئەو شەوەی ئاڵا لەدایک بووە، کوردستان لەژێر مۆمباراندا بووە.

کچی جەنگ (Krigets dotter) ناوی کتێبی ئاڵا ڕەیانییە کە تێیدا چیرۆکی خێزانەکەی دەگێڕێتەوە، باس لە حەسرەتی باب و باپیرانی بۆ کوردستانێکی ئازاد و شەڕی دایک و باوکی لە دژی ئەو ئیسلامییانەی کە شەڕیان لە دژی ڕۆژھەڵاتی کوردستان ڕاگەیاند، دەکات و یادەوەرییەکانی سەردەمی منداڵی و ھەڵھاتنی دراماتیکی بۆ سوید دەگێڕێتەوە، وێڕای ڕوانگە مێژوویییەکان لەسەر خەباتی ئازادیی کوردستان لە سەدەی بیستەمدا.

کچی جەنگ ژن ژیان ئازادی وێنایەکی جوانی خێزانێک و گەلێکە کە لەژێر ھەڕەشە و توندوتیژیی بەردەوامدا دەژین. کتێبەکە لە ئایاری ٢٠٢٣دا بڵاو بووەتەوە.

 خەڵاتەکان 
ئاڵا ڕەیانی لە فێستیڤاڵی فیلمی ستۆکمۆشندا (STOCKMOTION) کە لە ١٥–١٦ی تشرینی دووەمی ٢٠٢٢ بەڕێوە چوو، بۆ ڕۆڵی لەیلا لە کورتەفیلمی لەیلادا کە ساڵی ٢٠٢١ لەسەر دەستی بەھادور شەھیدی چێ کراوە، خەڵاتی باشترین ئەکتەری بەدەست ھێنا. لەم فیلمەدا لەیلا لە سوید لە نێوان دوو کولتووری جیاوازدا خەریکی ململانێیە.
وێنۆک|ئاڵا ڕەیانی لەناو براوەکانی فیلم فێستیڤاڵەکەدا

 سەرچاوەکان 

 بەستەرە دەرەکییەکان 
 ئاڵا ڕەیانی لە بنکەدراوەی ئینتەرنێتیی فیلمەکان

پۆل:زیندووان
پۆل:ژنانی کورد
پۆل:خەڵکی مەھاباد
پۆل:خانمەکتەرە کوردەکان
پۆل:خانمەکتەرانی فیلمی کوردستانی
پۆل:ئەکتەرە کوردەکان
پۆل:گۆرانیبێژان بە زمانی کوردی
پۆل:گۆرانیبێژان